Nora Bernard

Manawan/Wemotaci 

22 ka tato konekisiritci Kakone Pisimw 1935 ka tato piponikarik ki nitawikiw anaha Nora Bernard, 26 ka tato konekisiritci Pitcipipon Pisimw 2007 ka tato piponikarik tca ki poni pimatisiw. 
1945 ka iti tato piponikarik, cakitato tato piponesikopan ka itakaniwiritci otcotcoma, kecpin aka masinahotisoine mockinesinahikanik emitcikoci kiskinohamatowikamikok, kitci maninamowakaniwitc onitcanica. Niarana pipona irik ki tacikew neta. Ki kispiwatew kotakihi awaca e wamatc e nekatcihakaniwiritci, nama ko cakwerimokopon e kikamatc omisimawa.  
Ki wikimew irniwa aka e nehirowisiritci, ki tca onitaw e nehirowiskweitc, ni apitc e icinakonokoponen orakonikewin, tecikotc ki orowitacohakaniwiw otenamik. Peikon mocak ki witcihew witci nehirowisima kais e mi mihatc onitcanica nikotwaso e ki taciritci. Mocak ki witcihew kotakihi misowatc kewir onawis e tatak kekwariw. Mocak ki tetawinimakew e ici tatak. 
 Ka ki otamirotatc 
Nama onikew tan e ki ici nekatcihakaniwiritci awaca ni irik e ki kinoweritakosiritci, ki wectaw kitci ki mockinatc kaskina ka kiskeritakosiritci e ki mitci totowakaniwiritci ni apitc ka taciketcik neta kiskinohamatawikamikok kitci kiwe mirakaniwitcik coriariw mitowi kitci tapictowakaniwitcik e ki ici nekatcihakaniwitcik, 1990 ka tatopiponikarik. Nama tecikotc ki tci miskowew tipaskonikeriniwa kitci witcihikotcik, patoc tca 1996 ka tato piponikarik erowek ki sapitako e arimihatcik kice okimawa. Ekoni apitc ka iti otitikonaniwok coria e ki kaneitcik awacak e ki nekatcihakaniwitcik. 1985 ka tato piponikak ki koski kiwew otenamik, e ki nikahikatek anihe orakonikewin, iskwew e nipowitc kotakihi irinawa, e onitatc o nehirowisiwin. 

https://histoireparlesfemmes.com/2019/03/21/nora-bernard-defenseuse-des-victimes-de-la-colonisation/.

Tipanictawin:E matcectakaniwok‎